# OMSORG FOR DØENDE

Det følgende er ingen «ordning», men forskjellige ledd og momenter plassert etter hverandre i en viss saklig-kronologisk rekkefølge.

Liturgien er oppdatert med Bibeltekst fra Bibel 2024 og Fadervår fra 211.

### Inngang

**L** | Herrens fred være med deg.

### Bønner

1. Allmektige Gud, se i nåde til (navnet nevnes), (som du gjorde til ditt barn i den hellige dåp). Vær nær hos ham i denne stund, så *han* kan være trygg hos deg. Gi *ham* tillit til din barmhjertighet, og et levende håp ved Jesu Kristi oppstan­ delse fra de døde.
2. Du Guds Lam - lest eller sunget med denne kollektbønnen som avslutning:

Vi takker deg, Gud vår Far, fordi du har gitt oss din enbårne Sønn, Jesus Kristus, for at hver den som tror på *ham*, ikke skal gå fortapt, men ha evig liv.

Vi takker deg, Herre Jesus Kristus, fordi du har båret våre synder på ditt hellige legeme og slettet ut våre over­ tredelser med ditt blod.

Vi takker deg, du Hellige And, fordi du har gitt oss den- ne tro i våre hjerter at Jesus Kristus er vår eneste redning og frelse.

Gud, gi oss din nåde, så vi fullt og fast kan tro at alle våre synder er tilgitt for Jesu lidelses og døds skyld.

Styrk (navnet nevnes) ved din Hellige And, og hold *ham* fast hos deg, inntil *han* ser deg ansikt til ansikt i det evige liv. Det ber vi (alle) i vår Herre Jesu navn.

### Minne- og trøsteord

F.eks. Salme 23, Salme 73, 23-26 og Joh 14,1-7. Se ellers «En liten bønnebok» side 44-49 i «Kirkeårets tekster» (1990, 1991), «Bønneboken» (1991) side 181-188.

### Overgivelse i Guds hender

Under overgivelsen kan liturgen gjeme holde hånden på hodet til den døende, mens ett eller flere av følgende ord leses:

1. (Navnet nevnes), vi overgir deg til Gud som skapte deg; må Jesus Kristus, verdens Frelser, komme deg i møte når du går bort fra dette liv.
2. Du Guds barn, gå hjem til din Fars hus - i Faderens navn, *han* som skapte deg, - i Jesu Kristi navn, *han* som forløste deg, - i Den Hellige Ands navn, *han* som ved dåpen og tro- en er utøst over oss. Må du hvile i fred og bo hos Gud i all evighet.
3. Herre Jesus Kristus, fri (navnet nevnes) fra alt ondt, og løs *ham* fra alle bånd, så *han* kan forlate denne verden med din fred.
4. Barmhjertige Gud, milde Far. I vår svakhet og hjelpeløs­ het roper vi til deg (for denne din tjener/ dette ditt barn). Vi overgir *ham* og vårt liv til deg, som skapte oss, i tillit til dine løfter i Jesus Kristus, din Sønn vår Herre.
5. I dine hender, nådige Frelser, overgir vi (din tjener/ ditt barn) (navnet nevnes). Vi ber deg at du må kjennes ved *ham* som en av dine, som et lem på ditt legeme, som en synder du selv har forløst. Ta imot *ham* i dine barmhjertige armer, og la *ham* komme inn til den evige hvile og i den store skare av dine utvalgte og hellige.
6. «I dine hender, Herre Gud», se Norsk Salmebok 936.

### Simeons lovsang

Herre, nå lar du din tjener fare herfra i fred,

slik som du har lovet.

For mine øyne har sett din frelse,

som du har gjort i stand like for ansiktet på alle folk,

et lys til åpenbaring for folkeslagene

og ditt folk Israel til ære. Luk 2,29-32

### Herrens bønn

Vår Far i himmelen!

La navnet ditt helliges.

La riket ditt komme.

La viljen din skje på jorden slik som i himmelen.

Gi oss i dag vårt daglige brød,

og tilgi oss vår skyld, slik også vi tilgir våre skyldnere.

Og la oss ikke komme i fristelse,

men frels oss fra det onde.

For riket er ditt

og makten og æren i evighet.

Amen.

En kan også bruke [Fadervår fra 1978](https://ressursbanken.kirken.no/globalassets/ressursbanken/gudstjeneste%20og%20liturgi/bønner/fader%20vår/fadervår%201978-85.pdf) eller [Fadervår fra 193](https://ressursbanken.kirken.no/globalassets/ressursbanken/gudstjeneste%20og%20liturgi/bønner/fader%20vår/fadervår%201930-38.pdf)0

### Velsignelse

Herren velsigne deg og bevare deg.

Herren la sitt ansikt lyse over deg og være deg nådig.

Herren løfte sitt åsyn på deg og gi deg fred. ✠